cyanic-selkie/wikianc huggingface dataset:
Aşıq Fətulla
Həyatı
Göygöl rayon icra hakimiyəti təntənəli surətdə Aşıq Fətulla Əliyevin 65 illik yubileyini keçirmiş, onu rayon icra hakimiyyətinin fəxri fərmanı ilə təltif etmiş, 70 illik yubileyi ilə əlaqədar isə xalqımız qarşısında xidmətlərinə görə fəxri ad üçün Mədəniyyət və Turizm nazirliyinə təqdimat göndərmişdir. Əlli ildən artıq aşıqlıq etmiş Aşıq Fətulla Göyçəli "Göyçəsiz dağlardan yaman küsmüşəm", "Yurd yeri" və "Göyçə dahilər yurdudur" kitablarının müəllifidir.
Aşıq Ələsgərin "190 illik yubileyi" ilə əlaqədar çıxışına görə Mədəniyyət və Turizm Nazirliyi tərəfindən fəxri fərman və pul mükafatı ilə təltif olunmuşdur.
Mükafatları
Azərbaycan Respublikasının Prezidenti İlham Əliyevin sərəncamı ilə 15 iyul 2016-cı ildə "Əməkdar mədəniyyət işçisi" fəxri adı ilə təltif edilib.
Harvard Universiteti
thumb|right|267px|Harvard Universitetinin muzeyi Harvard Universiteti — ABŞ-nin və dünyanın ən məşhur universitetlərindən biri. Əsası 1636-cı ilin 8 sentyabrında qoyulmuşdur. Universitetin əsas kapitalı 34,9 milyard ABŞ dollarıdır.
Fakültələr
Universitetdə 9 fakültə fəaliyyət göstərir:
Məşhur məzunları
Harvard Universitetini çox sayda dünya şöhrətli şəxslər bitirib: ABŞ-nin 7 prezidenti Ümumdünya Səhiyyə Təşkilatının rəhbəri xanım Qro Harlem Brutland, Avropa Komissiyasının keçmiş sədri və İtaliyanın keçmiş baş naziri Romano Prodi; Meksikanın hazırkı prezidenti Vinsent Foks və eks-prezidenti Karlos Salinas. Bu universitetin məzunlarından biri də Microsoft şirkətinin yaradıcısı Bill Qeytsdir. O, Harvardın diplomunu universiteti 2 il oxuyub yarımçıq qoyduqdan düz 32 il sonra — 7 iyun 2007-ci ildə alıb. Bill Qeyts Harvard Universitetinə 1973-cü ildə daxil olub və 1975-ci ildə öz uşaqlıq dostu Pol Allenlə Microsoft şirkətini yaratmaq üçün təhsilini yarımçıq dayandırmalı olub.
Titulları
Harvard Universiteti Sarmaşıq Liqasına — Amerikanın elit universitetləri qrupuna daxildir.
Kükü (yemək)
thumb|Kükü. Kükü – İran və Azərbaycan mətbəxinə aid olan, yumurtadan hazırlanan yemək növü.
Yayılması
Səfəvilər və Qacarlar dövrünə aid kulinariya kitablarında kükünün adı çəkilir. Qacar sənədləri kükünü qəlyanaltı kimi təqdim etmişdir. İranda Yeni il və Novruz bayramı zamanı kükü bişirmək ənənəsi mövcuddur. İranda yaşayan ermənilər və gürcülər Pasxa bayramı zamanı kükü bişirirlər.
Hazırlanması
Tipik kükü inqredientlərin tavada yağla qızardılması ilə hazırlanır. Bu zaman tavanın üstü bağlı olmalıdır. Bişirmə də kükünün hazırlanma metodlarından biridir. Kükü adətən çörəklə servis edilsə də, İranın şimalında düyü ilə servis edilir.
Növləri
Qozlu kükü Lənkəran mətbəxində geniş istifadə olunan kükü növüdür.
Herbert Spenser
Herbert Spenser (ing. Herbert Spencer; ) – ingilis filosofu və sosioloqu. İngiltərədə sosiologiyanın əsasını qoyanlardan biridir. Pozitivizimin təşəkkülündə əvəzsiz rolu olmuşdur.
Həyatı
Məşhur ingilis filosof və sosioloqu Herbert Spenser, 1820-ci ildə Derbidə (Derbişir qraflığı) doğulmuşdur. Atası Corc Anqlikan məzhəbi ilə əlaqəli bir məktəbdə müəllim idi. Atası da daxil olmaqla bir çox ailə üzvü müəllim olan Spenser qırx yaşına qədər heç bir təhsil almamışdır. Kembircdə təhsil almaq təklifindən imtina etmişdir. Təəccüblü bir qürürla "Nə uşaqlığımda, nə də gəncliyimdə heç bir dənə də İngilis dili dərsi almamışam, indiyə kimi qrammatika mövzusunda heç bir biliyim yoxdur" demişdir. Sistemli təhsil almamasına, oxumağı çox sevməməsinə baxmayaraq bir çox elm sahəsində minlərlə fikir ortaya qoymuş, və təkamül nəzəriyyəsində Çarlz Darvinin bir nömrəli rəqibi olmuşdur. Əldə etdiyi böyük müvəffəqiyyətləri mükəmməl müşahidə qabiliyyətinə borclu olub, birbaşa etdiyi müşahidələrlə minlərlə fikrini dəstəkləyən minlərlə faktı rahatlıqla tapmışdır.
Əvvəl riyaziyyat və təbiət elmləri üzərində dayanmışdır. Qısa bir müddət müəllimlik etmiş, riyaziyyat sahəsindəki məlumatları sayəsində London – Birmingham dəmiryolu inşasında dəmir yol müfəttişi sonrasa, mühəndis olaraq çalışmışdır. "Ekonomist" adlı məşhur maliyyə və iqtisad jurnalında jurnalist (redaktor köməkçisi) kimi çalışmışdır.
C. Eliot, C. Q. Luis, T. Geksli, C. S. Miller və C. Tindalla, ömrünün sonlarına yaxınsa B. Vepplə yaxından tanış olmuşdur. Fransaya etdiyi bir neçə səfər zamanı O. Kantla görüşmüşdür. 1853-cü ildə miras qazanmış, bundan sonra özünü bütünlüklə fəlsəfə və elmə həsr etmişdir.
1851-ci ildə yazdığı ilk kitabı "İctimai Statika", insan haqqlarının inkişafını, və fərdi azadlıqların tezisinisini təkamül nəzəriyyəsini ilkin olaraq açıqlayır. 1858-ci ildə təkamül nəzəriyyəsini biologiya elmi ilə məhdudlaşdırmayıb, bu nəzəriyyəni bütün elmlərə tətbiq etmək fikri onun ağlına gəldi. 1860-cı ildə Bir Sintetik Fəlsəfə Sistemi (A Sytems of Synthetic philosophy) planını cızdı və otuz altı il bu planı icra etməklə məşğul oldu. Sağlamlıq problemləri səbəbiylə gündə yalnız bir neçə saat yaza bilməsinə və maddi vəziyyətinin pisliyinə baxmayaraq, 1893-cü ildə on cilddən ibarət şah əsərini tamamladı. Əsərin quruluşu belədir: 1.cild: "İlk Prinsiplər" 2. – 3. cildlər: "Biologiyanın Qanunları" ; 4. – 5. cildlər: "Psixologiyanın Qanunları"; 6. – 8. cildlər: "Sosiologiyanın Qanunları"; 9. – 10. cildlər: "Əxlaqın Qanunları".
Herbert Spenser geniş bir sahəyə yayılmış fərqli növdəki məlumatları uyğun bir şəkildə birləşdirərək Viktorya çağına damğasını vuran kəslərdəndir. Təkamül nəzəriyyəsinin inkişafında və qəbulunda ən az Çarlz Darvin qədər böyük bir rol oynamış, bu gün təkamül nəzəriyyəsini açıqlayarkən istifadə edilən bir çox termini də yaradan məhz o olmuşdur.
1870-ci illərdə və 1880-ci illərin başlanğıcında xüsusilə Amerika Birləşmiş Ştatları, Rusiya və İngiltərədə məşhurluq zirvəsinə çatmışdır. 1902-ci ildə Ədəbiyyat nominasiyasında Nobel Mükafatına namizəd görüldü. Bir çox mükafatı və tərifi rədd etdi. Uzun bir xəstəlikdən sonra 1903-cü ildə Breytonda vəfat etmişdir.
Accordéon Mélancolique
Accordéon Mélancolique — Çerri de Burvə Jan-Pyer Qayrana tərəfindən yaradılmış Niderland musiqi qrupu.
Duet qrupu 1984-cü ildə yaradılmışdır. 1997-ci illdə onlar Bil və Hilari Klintonun, Holland taxtının vərəsəsi şahzadə Aleksandr Üillem və Niderland Krallığının keçmiş baş naziri Üim Kok-un iştirak etdiyi Marşal planının 50-ci ildönümünə həsr olunmuş tədbirdə çıxış etmişlər. Onların ilk albomu (L’imparfait du Coeur) 1998-ci ildə buraxılmış və 1999-cu ildə İsveç jurnalı Dragspels Nytt tərəfindən həmin ilin ən yaxşı akordeon albomu seçilmişdir. Bununla əlaqədar olaraq Accordéon Mélancolique 2000 və 2003-cü illərin yay aylarında İslandiya v Danimarkadakı bir çox festivalda uğurlu çıxışlar etmişdir. İndiyə qədər qrupun 7 albomu buraxılmışdır. Qurpun musiqisi həm də kitab şəklində çap edilmişdir.
Üslubları
Qrup orjinal bəstələr ifa etməyə davam edir. Qrupun musiqi mənbəyi fransız akkordeon musiqi ən-ənəsindən, fransız musette valsından, italyan və yunanıstan xalq mahnılarından, Antil valsından, İndoneziyanın kronchong musiqisindən, klassik musiqidən, merenj və teks-meks musiqisindən qaynaqlanır. Qrupun yaradıcılığındakı əsas mövzu musiqidə sakit notun rolu üzərinədir.
Musiqilərinin bünövrəsi kimi sakit notu sesli notdan sonra istifade edərək hətta ən sadə musiqi parçalarına belə güclü həyəcan qatır və zatən ritmik olan musiqilərinə əlavə parıltı bəxş edirlər.
J.P. Guiran-ın bəstələri
right|thumb|250px|Cirque Mazurque musiqisinin notu (2003). J.P.Guran-ın bəstələri musiqidə melodiyanın roluna görə məşhurdur. Musiqinin ifadəliliyi müxtəlif ritmlər arasındaki zaman fərqinin idarə edilməsi və harmoniya vasitəsilə gücləndirilir, hansı ki arxa səs və ya ikinci səs kimi səslənir.
NGC 2425
NGC 2425, Yeni Baş Kataloqda qeydə alınmış açıq ulduz topasıdır. Göy üzündə Göyərtə bürcü istiqamətində yerləşir. III2p tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Barreyru
Tarixi
Şəhər 1521-ci ildə əsası qoyulmuşdur.
Rövşən Balakişiyev
Rövşən Balakişiyev (tam adı: Rövşən Misir oğlu Balakişiyev; 15 dekabr 1967, Muğanlı, Xocavənd rayonu, Azərbaycan SSR - 30 dekabr 1992, Qarabağ, Azərbaycan) — Qarabağ müharibəsi şəhidi.
Həyatı
Rövşən Balakişiyev 15 dekabr 1967-ci ildə Xocavənd rayonunun Muğanlı kəndində anadan olmuşdur. 1973-cü ildə Muğanlı kənd səkkizillik məktəbinin birinci sinfinə daxil olmuşdur. Məktəbi bitirdikdən sonra 1985-ci ildə hərbi xidmətə yollanmışdır. Leninqrad (indiki Sankt-Peterburq) şəhərində xidmət edən Rövşən hərbi xidmət müddətində dəfələrlə fəxri fərmanlarla təltif edilmişdir.
1988-ci ildə başlanan Qarabağ müharibəsinə qədər Rövşən xidmət etdiyi şəhərdə yaşamış, burada ailə həyatı qurmuşdu. Müharibə başlayanda Rövşən ölkəsinə qayıdır, müharibədə iştirak edir. O, Muğanlı kənd özünümüdafiə dəstəsinin üzvü olaraq Şişqaya, Gülmətəpə, Çirişli dağı istiqamətində gedən döyüşlərdə, Xocavəndin müdafiəsi uğrunda gedən döyüşlərdə iştirak etmişdir.
2 oktyabr 1992-ci ildə Muğanlı, Kuropatkino, Əmiranlar kəndinə düşmən hücum edir və müqavimətlərə baxmayaraq üç kəndi işğal edir. Azərbaycan Milli Ordusu yarandıqdan sonra kəndin özünümüdafiə dəstəsi Ağcabədi rayon 161 saylı hərbi hissənin batalyonlarından birinə çevrilir. Bundan sonra, döyüşçülər Nərgiztəpədə mövqe seçdilər. Onlar dəfələrlə işğal olunmuş kəndlərə hücum planları hazırlasalar da, təəssüf ki, döyüşlərin nəticəsi uğurlu olmamışdır.
Rövşən Balakişiyev 30 dekabr 1992-ci ildə Daşlıtəpə adlanan yerdə içində olduğu "UAZ" markalı avtomaşının minaya düşməsi nəticəsində şəhid olmuşdur.
Ağcabədi Şəhidlər Xiyabanında dəfn edilmişdir.
Ailəli idi, bir qız övladı yadigar qaldı.
Yuri Brezan
Yuri Brezan  (Jurij Brězan; ) — Yuxarı sorb və alman yazıçısı, şair, tərcüməçi, dramaturqu və jurnalisti.
Həyatı
Yuri Brezan 1916-cı ildə anadan olub. O, Yuxarı Sorb mədəniyyətinin mərkəzi sayılan Bautzen şəhərindəki məktəbdə oxuyub. Nasistlər hakimiyyətə gəldikdən sonra o, gizli şəkildə Sorbların "Domowina" təşkilatında çalışmış və sorbialılar ilə arasında müqavimət hərəkatının fəal iştirakçısı olmuşdur. 1937-1938-ci illərdə Praqaya mühacirət edib. Qayıdandan sonra 1938-1939-cu illərdə həbs olunur. 1942-1944-cü illərdə Vermaxt əsgəri olub və Amerika qoşunları tərəfindən əsir götürülüb. 1945-1948-ci illərdə Domovinada gənclərin nümayəndəsi işləyib. 1949-cu ildən əsas fəaliyyəti yazıçı olmağı seçib.
thumb|Yuri Brezan və Krista Vulf(1981)
Yaradıcılığı
Yuri Brezan 30-a yaxın dilə tərcümə olunan romanları sayəsində 20-ci əsrin görkəmli Sorb yazıçısı oldu. Feliks Hanuş haqqında trilogiya (1958-1964) - sorbiyalı kəndli oğlan haqqında sosial roman hansı ki, ADR-də sosialist realizminin nümunəsi kimi nəzərdən keçirilirdi. Müəllifin bayağı yaradıcı üsullardan istifadə etməkdən çəkinmədiyi məşhur “Qoca ata” (1982) qısa romanında insanın özü üçün seçdiyi ölümünün ləyaqətindən danışılırdı. Brezanın əsərlərində Sorb folklorundan çoxlu elementlər var. Belə ki, sehrbaz Krabat obrazı əsasında Brezan geniş fəlsəfi “Krabat” dastanını yaratdı (birinci hissəsi 1976-cı ildə nəşr olundu), burada Sorb xalq əfsanələri fonunda müasir tərəqqi haqqında hekayə yerləşdirdi. Krabatın mistik obrazının köməyi ilə o, etik və əxlaqi sərhədləri bilməyən təbiətşünasların daxili qorxularını açmağa çalışıb. Ədəbi karyerası ərzində Yuri Brezan ADR-də bir çox mükafatlar alıb. 1969-1989-cu illərdə Yuri Brezan ADR Yazıçılar İttifaqının sədr müavini olub.
mini|thumb| Brezanın Horni Hajnkdakı evi
Kompozisiyaları
thumb|250px| Yuri Brezanın məzarı
Moldova düzənliyi
Moldova düzənliyi (Câmpia Moldovei ) - Molovanın şimal-qərbində yerləşən coğrafi obyekt. Düzənliyin bir hissəsi Rumıniyanın şimal-şərqinə aiddir. Moldova düzənliyi Moldova yaylasının altı komponentindən biri hesab olunur. Düzənlik adlandırılmasına baxmayaraq ərazinin relyefi yetərincə təpəlidir.
Moldova düzənliyi Moldova yaylasının mərkəzi-şimal hissəsində yerləşir. Hündürlüyü 200 metr arasında dəyişir. Düzənlik aşağıdakı hissələrdən ibarətdir: 1) Jijia düzənliyi. Düzənlik Prut çayından qərbdə yerləşir. 2).Orta Prut vadisi və ya Prut orta düzənliyi. Prut çayından şərqdə yerləşir. Sahəsi, 2930 km²-dir. 3). Balti çölü və Rats düzənliyi. Prut çayının şərqindədir. Sahəsi 1920 km²-dir.
Moldovada Balti çölünü və Orta Prut vadisinin Moldova düzənliyi adlandırırlar. Eyni zamanda Rumıniyada Mildova düzənliyi ilə Jijia düzənliyi sinonim söz kimi istifadə olunur. 1940-cı illərə kimi Moldova düzənliyi termini yuxardakı coğrafi obyekləri ifadə etmək məqsədi ilə istifadə edilirdi. Bəzən isə Balti çölü ilə Orta Prut vadisini bir termində - Balti çölü kimi adlandırırdılar.
Moldova düzənliyi hər tərəfdən təpələrlə əhatələnib: Suçava yaylası, Niester, Korneşt və Ciuluc təpələri. Təpəli ərazilər çay dərələri ilə kəskin parçalanıb. Prut çayı düzənliyi şimaldan cənuba doğru iki bərabər hissəyə bölür. Cənub-qərbdən Jijia çayı axır.
Moldova düzənliyi ölkənin ənənəvi kənd təsərrüfatı ərazisidir. Qara torpaqların üstün olduğu bu ərazilərin XIX əsrdə meşə örtüyünün qırılması sürrətlə həyata keçirilib. Bölgədə əsasən taxıl, tərəvəz, tütün, alma, üzüm daha çox əkilir. XX əsrin əvvələrində heyvandarlıq sahələri də inkişaf etdirilməyə başlanılmış: quşçuluq, qoyunçuluq və maldarlıq.
Hacı Bayram (Urmiya)
Hacı Bayram - İranın Qərbi Azərbaycan ostanının Urmiya şəhristanı ərazisinə daxil olan kənd.Bu kənddə yaşayanlar kürdlərdirlər.
Əhalisi
2006-cı il məlumatına görə kənddə 208 nəfər yaşayır (27 ailə).
Rövşən Qədirov
Rövşən Oruc oğlu Qədirov — Azərbaycanlı şəhid.
Həyatı
Rövşən Oruc oğlu Qədirov 19 aprel 1965-ci ildə Şəmkir rayonunda anadan olmuşdur. Atası Oruc Göyçə mahalının Daşkənd kəndindəndir. 21 yanvar 1993-cü ildə Milli orduya könüllü getmişdir. 701-ci hərbi hissənin sıravi avtomatçı əsgəri olmuşdur. 4 may 1994-cü ildə Ağdərə rayonunda gedən döyüşlərdə şəhid olmuşdur.
Şəhidlər xiyabanında dəfn edilmişdir.
Qoruyucu yetişdirmə
Qoruyucu yetişdirmə — Qoruyucu yetişdirmə bir çox bitki və heyvan yetişdiricilərinin növlərin, ya nadir cinslərin, ya da bir cins daxilində nadir qan xətlərinin qorunub saxlanılması cəhdidir.
Hədəf
Qoruyucu heyvandarlığı bir neçə məqsədə xidmət edə bilər :
Mexanizm
Qoruyucu heyvandarlığı aşağıdakı formaları ala bilər :
Tarixi
"Qoruyucu yetişdirmə" termini ilk dəfə 2000-ci illərin əvvəllərində it yetişdiriciləri üçün seleksiyaçıların seminarlarında məşhur Amerika Kennel Klubunun hakimləri Duqlas Conson və Bill Şelton tərəfindən istifadə edilmişdir. İt cinslərinin qorunması və it genetikasının qorunması 2010-cu illərin ortalarında sürətlənməyə başladı.
Stalinin başı (film, 2017)
Stalinin başı tammetrajlı bədii filmi rejissor Emil Abdullayev tərəfindən 2017-ci ildə ekranlaşdırılmışdır. Film Azad Azərbaycan Televiziyası və İlk medianın birgə məhsuludur. “Stalinin başı” macəra komediyası “Bozbash Pictures” qəhrəmanları, Şəmi, Şöşü, Fəlakət, Şirin, Qılman və Ağsaqqalın başına gələn maraqlı əhvalatdan bəhs edir. Filmdə əsas rolları İlkin Həsəni, Ramil Babayev, Elşən Orucov, Azər Baxşəliyev, Nicat Rəhimov, İlkin Misgərli, Ülfət Bəşir Fazil, Ənvər Abbasov və Ceyhun Məmmədov ifa edirlər.
Məzmun
Bozbaş Picturesin 6 qəhrəmanının əllərinə Stalinin trubkası ilə birgə vəsiyyətnaməsi düşür. Belə ki, bu trubka — partiyanın böyük xəzinəsinin açarıdı, hansı ki, Gürcüstanın Qori şəhərində yerləşən İosif Stalinin doğma evində gizlədilib. Çətinlik isə odur ki, altı dost hamısı türmədədirlər. Belə olduqda onlar qaçış planlaşdırırlar. Lakin onların hər biri xəzinəyə özü sahib olmaq istəyəndə, vəziyyət dəyişir. Bakıdan Qoriyə kimi yolda onları xeyli macəra gözləyir.
Çəkilişlər Bakıda, Qusar rayonunda, “Şahdağ” turistik mərkəzində və Qoridə (Gürcüstan) İosif Stalinin muzeyində baş tutmuşdur.
Filmin üzərində işləyənlər
Rejissor: Emil Abdullayev İdeya: Ənvər Abbasov Ssenaristlər: Ənvər Abbasov, Samid Ağayev, Tərlan Nur Yaşar, Elnur Hüseynov Operator: Rəşad Qarayev Prodüser: İlkin Həsəni Rəssam:	Ceyhun Cəfərquliyev
Rollarda
İlkin Həsəni — Şəmi Ramil Babayev — Şöşü Elşən Orucov — Fəlakət Nicat Rəhimov — Şirin Azər Baxşəliyev — Ağsaqqal İlkin Misgərli — Qılman Ülfət Bəşir Fazi l — Delya Ənvər Abbasov — Muxtar Ceyhun Məmmədov — Pənah Zəminə Cəfərova — İradə Sevda Yahyayeva — Delya
Həmçinin bax
Azərbaycan filmlərinin siyahısı 2016-cı ilin Azərbaycan filmləri 2010-cu illər Azərbaycan filmlərinin siyahısı
Raisa Sarbi
Raisa Sarbi – çuvaş şairi.Çuvaşıstanın əməkdar incəsənət xadimi.
Həyatı
1998-1999-cu illərdə DGTYB-nin katibi olmuşdur.
Çuvaşıstanın əməkdar incəsənət xadimidir.
Latviyada milli oyanış
thumbnail|right|Krişyanis Valdemars thumbnail|right|Dievs, svētī Latviju! Latviyada milli oyanış və ya Birinci oyanış (Pirmā atmoda) — 1850-1880-ci illərdə latışların mədəni və milli dirçəliş hərəkatı. Bu hərəkatın fəalları əsasən Livoniya və Kurlandiyada Baltikyanı almanların hökmranlığına qarşı çıxan, müasir Latviya milli dövlətinin əsasını qoyan yüksək təhsilli insanlardan "gənc latışlar" adlanırdı. Gənc Almaniya və Çex Milli Hərəkatı kimi Avropanın romantik milliyətçi hərəkatlarından təsirləndi. Gənc latışların fəaliyyətinin böyük hissəsi latışların təhsilinə, almanlarınblatış dilinə, adət-ənənələrinə və mədəniyyətinə qarşı qərəzli tənqidinə qarşı mübarizəyə həsr olunmuşdu.
Hərəkat 1850-ci illərdə o dövrdə Livoniya əyalətində ali təhsil müəssisəsi olan Tartu Universitetində meydana gəlib, 30-a yaxın etnik latış olan tələbə onun ilk fəalları olub. Kurlandiyadan olan tələbə Krişyanis Valdemars yataqxana otağında özünü latış kimi təqdim edən lövhə yerləşdirib ki, bu da o zaman eşidilməyib. Çox keçmədi ki, onun ətrafında 10-13 tələbədən ibarət dərnək yarandı və onlar “Latviya axşamları” təşkil etdilər ki, bu zaman almanlar tərəfindən sıxışdırılan latışların vəziyyətini müzakirə etdilər. Yuris Alunan və Krişyanis Baron tezliklə onun liderləri oldular.
Hərəkatın fəalları “Mājas Viesis” və “Pēterburgas Avīzes” qəzetlərini nəşr edirdilər. Əvvəlcə ilk oyanışı bölgədə alman təsirinə qarşı mübarizədə alət kimi görən Rusiya hakimiyyət orqanları dəstəklədi.
1868-ci ildə gənc latviyalı Frikis Brivzemnieks "daynlar" kimi tanınan Latviya xalq mahnılarını toplamağa başladı. Onun işini 1894-cü ildə daynlara aid ilk kitabını nəşr etdirən və sonradan “Daynların atası” (latışca: Dainutēvs) ləqəbini alan Krišjanis Barons tərəfindən davam etdirildi.
1868-ci ildə ilkin olaraq Estoniya aclığının qurbanlarına yardım etmək üçün xeyriyyə təşkilatı kimi Riqa və regionlarda Latviya mədəni həyatını təşkil etmək üçün Riqa latış cəmiyyəti yaradıldı. . Bu fəaliyyətin bir hissəsi olaraq Adolfs Alunansın rəhbərlik etdiyi ilk Latviya teatr truppası yaradıldı və bu, latış dilində dramatik sənətin yaranmasına səbəb oldu.
1873-cü ildə Riqada Latviya xalq mahnıları əsasında ilk Mahnı və Rəqs Festivalı keçirilir. İfa olunan yeni mahnılar arasında Karlis Baumanisin bəstələdiyi və sonradan Latviyanın dövlət himninə çevrilən mahnı da var idi. Millətçiliyin yüksəlişindən qorxaraq, onun orijinal adı "Tanrı Latviyanı qorusun!" rus senzuraları tərəfindən “Tanrı Pribaltikanı qorusun!” olaraq dəyişdirildi.
1888-ci ildə ilk dəfə latış şairi Andrey Pumpurun canlandırdığı milli qəhrəmanlıq dastanı “Laçplesis” nəşr olundu.
İlk oyanış daha çox siyasiləşən "Yeni Cərəyan" (latışca Jaunā strāva) hərəkatı ilə əvəz olundu və bu, Sosial Demokrat Partiyasının yaranmasına səbəb oldu.
Soçi sazişi
Soçi sazişi, rəsmi olaraq "Gürcüstan–Osetiya münaqişəsinin sülh yolu ilə həlli prinsipləri haqqında saziş" və ya Daqomıs sazişləri  — 24 iyun 1992-ci ildə Rusiya Prezidenti Boris Yeltsin və Dövlət Şurasının sədri (Gürcüstanın dövlət başçısı) Eduard Şevardnadze tərəfindən Rusiyanın Soçi şəhərində imzalanmış sənəd.
Müqavilənin əsas müddəaları:
Avropada Təhlükəsizlik və Əməkdaşlıq Təşkilatı (ATƏT) atəşkəs rejiminə nəzarət etmək və danışıqları asanlaşdırmaq barədə razılığa gəlmişdi. ATƏT gərginlik mənbələrini aradan qaldırmağa, mövcud atəşkəsi dəstəkləməyə və uzunmüddətli uyğunsuzluğu aradan qaldırmaq üçün daha geniş siyasi çərçivəni asanlaşdırmağa çalışmışdır. Müqavilənin müddəaları faktiki olaraq, 2008-ci ilin avqustunda Gürcüstanda baş verən müharibədən sonra öz qüvvələrini itirmiş və bu zaman kobud şəkildə pozulmuşdur.
Əzablı yollar (film, 1982)
Əzablı yollar ("Məlikməmməd") — kinorejissor Tofiq İsmayılovun filmi.
Məzmun
Dövlətlərdən birində divlər ölkəni şər qüvvələrdən qoruyan üç sehrli almanı oğurlayırlar. Həmin almaları axtarıb tapmaq üçün şah (Həsən Məmmədov) oğlanlarının üçünü də uzaq səfərə göndərir. Böyük oğul Şahməmməd (Elşad Qazıyev) əylənmək, şənlənmək həvəskarıdır. Ortancıl Xanməmməd (Viktor Dəmirtaş) acgöz və tənbəldir, kiçik qardaş Məlikməmməd (Ötkəm İsgəndərov) isə romantik və xəyalpərəstdir. Qardaşların yolu uzun, təhlükəli və çətin olur. Amma filmin sonunda onlar hər cür çətinlikləri aradan qaldırır, güclü və xeyirxah olurlar.
Ceyhun Musaoğlu
Həyatı
Ceyhun Musayev 1975-ci il martın 5-də Azərbaycanın Zəngilan rayonunda doğulub. 1981-ci ildən 1991-ci ilə qədər Abşeron rayon, Mehdiabad qəsəbəsinin 1 saylı orta məktəbində təhsil alıb. 1991-ci ildə Azərbaycan Dövlət Neft Akademiyasının İstehsal proseslərinin avtomatlaşdırılması fakültəsi|Azərbaycan Dövlət Neft Akademiyasının "İstehsal proseslərinin avtomatlaşdırılması" fakültəsinə daxil olub. 1993-cü ildən 1997-ci ilə qədər Azərbaycan Ordusunda həqiqi hərbi xidmət keçib. 1998-ci ildən Akademiyadakı təhsilini davam etdirib və 2001-ci ildə ali məktəbi bitirib. Ural Federal Universitetində "Regionşünaslıq" ixtisası üzrə magistr pilləsində oxuyub. Ailəlidir, bir övladı var.
Saşa Yunisoğlu
Saşa Yunisoğlu (d. 18 dekabr 1985, Nikolayev, Ukrayna SSR, SSRİ) — Azərbaycan futbolçusu. Müdafiəçi mövqeyində çıxış edir.
Həyatı
Saşa Yunisoğlu 18 dekabr 1985-ci ildə Ukrayna SSR-in Nikolayev şəhərində anadan olmuşdur.
Karyerası
Saşa Yunisoğlu ölkəsində dövrünün ən istedadlı müdafiəçilərindən biri hesab edilir.
Klub karyerası
O, peşəkar futbola 2000-ci ildə "Şərur"da başlamışdır.
Karyerası ərzində Azərbaycan, Polşa və Türkiyə klublarının heyətində çıxış etmişdir.
Milli komanda karyerası
2007-ci ildə Azərbaycan milli futbol komandasına dəvət olunmuş və indiyə kimi 28 oyunda meydana çıxmışdır.
İlk oyununu 2007-ci ildə Portuqaliya yığmasına qarşı keçirmişdir.
Millidə
7 oktyabr 2011 tarixinə aid bu statistik məlumatlar dəqiqdir.
Məhəmmədhəsən xan (Şəki xanı)
Haqqında
Atası Məhəmmədhüseyn xan Şəki xanı olduğu zamanlarda, atasının əmisi Hacı Əbdülqadir 1770-ci ildən başına bir dəstə yığıb, Qanıxçayın Kür çayına qovuşduğu yerdə - "Dardoqqaz" adlanan yarımadada, məskən salmış və Məhəmmədhüseyn xana qarşı silahlı mübarizəyə başlamışdı. Qarabağ xanı İbrahim xan və Gürcüstan hakimi Irakli xan da Hacı Əbdülqadirin Məhəmmədhüseyn xana qarşı silahlı mübarizəsini dəstəkləyirdilər.
Məhəmmədhüseyn xan oğlu Məhəmmədhəsən ağanı sülh və barışıq üçün əmisi Hacı Əbdülqadirin yanına göndərdikdə isə Hacı Əbdülqadir Məhəmmədhəsən ağanı tutub, Məhəmmədhüseyn xanın düşməni olan Qarabağ xanı İbrahim xana yollayır ki onu öldürsün. İbrahim xan Məhəmmədhəsən ağanı öldürmür, gizlində saxlayır, lakin Hacı Əbdülqadir xəbər göndərir ki guya onu artıq qətlə yetirilmişdir.
1780-cı ilin avqust ayında isə bir gecə Hacı Əbdülqadirin göndərdiyi 60 nəfərlik bir dəstə Nuxa şəhərininə xəlvəti yaxınlaşa bilir. Hacı Əbdülqadirin adamları səhərədək şəhərin ətrafındakı dağlarda gizlənirlər, "səhərdən, adamlar divandan dağılandan sonra qala ki boşallanir və o vaxt da qarovul və ya müstəhfiz (–yəni: mühafizəçi) bərqərar olmayır imiş. Əminlik cəhətinə, qalanın yuxarı qapısından daxil olub, qapıları içəridən bağlayırlar. Qalada ancaq hərəmxanalara məxsus xidmətkarlardan rast gələni qətlə yetirib, xanın üstünə hücum edirlər. Bu vaxt xan da hərəmxanasına mütəssil (–yəni: bitişik) "Qurğuşunlu otaq"da imiş. Bu əhvalatdan xəbərdar olub, içəridən qapıları bağladıqdan sonra bunlar ilə atışmaq başlayır".
Məhəmmədhüseyn xan yaralanır və silahı yerə qoyub təslim olur, onu 1 həftə saxlayıb, sonra edam edirlər, Şəki xanlığı Hacı Əbdülqadirin əlinə keçir.
Bir-iki il sonra Hacı Əbdülqadir xan ilə Qarabağ xanı İbrahim xanın münasibətləri körlananda, İbrahim xan Məhəmmədhüseyn xanın ölmüş hesab edilən oğlu Məmmədhəsən ağanı üzə çıxartdı, hansı ki o vaxta qədər gizlədirdi. Məmmədhəsən ağa özünə qoşun toplayıb, tezliklə Şəkini ələ keçirir və özünü xan elan edir. Daha sonra Hacı Əbdülqadir xanı tutub 7 oğlu ilə birlikdə oldürür.
Hacı Əbdülqadir xanın ölüm tarixi və Məmmədhəsən ağanın Şəki xanı olması tarixi Şəkidə tərtib olunmuş maddeyi-tarixdə belə göstərilir:
"Hacı (Əbdülqadir) xanın alicah Məhəmmədhəsən xan Hüseyn xan oğlunun əlində ölməsi və Şəkinin alınması və burada qəhətlik olması tarixi: 26 məhərrəm 1198-ci il (21 dekabr 1783-cü il)". .
Məhəmmədhəsən xanın qardaşı Fətəli xanın oğlu Kərim ağa Şəkixanov yazır ki,
"Məhəmmədhəsən xan bir iki il xanlıq edəndən sonra, mənim atam Fətəli xan Məhəmmədhəsən xanın qardaşıdır, onun anası Ərəş sultanının qızıdır. Ərəş sultanı Məlik Əlinin oğlanları o vaxtda Ərəşdə böyük və sikkəli və güclü bəylərmiş ki, Fətəli xanın anasının qardaşlarıdır; Məhəmmədhəsən xan, Fətəli xanın qohumları böyük və çox olmaq və özü də Hüseyn xanın istəgi (istəkli) oğlu olmaq səbəbindən ehtiyat elər ki, bəlkə xarab eləyə, tutub Fətəli xanın gözlərin çıxarıb, özü də evində dustaq elər." .
Məhəmmədhəsən xanın digər qardaşı Səlim xan Fətəli xanın gözlərini çıxartdırması və özünün də "birütbə" saxlanılmasını gördükdə
"Şəki vilayətinin bəylərindən özünə yoldaş eləyib, tarixi-islamiyyə 1199 (1784/85) olanda" Şəkidən Cara qaçmış
və qardaşını devirmək əzmiylə orada özünə qoşun toplamışdı. 1795-cı ilin son aylarında qardaşı Məhəmmədhəsən xanın Şəki qoşunu ilə Muğanda - orada qışlayan İran şahı Ağa Məhəmməd xan Qacarın sərəncamında, olmasından istifadə edib Şəkini tutdu. Məhəmmədhəsən xan bunu bilən kimi Ağa Məhəmməd xandan da əlavə qoşun götürüb Səlim xanı qovmaq üçün Şəkiyə qayıtdı. İki qardaş arasında ən şiddətli döyüş Göynük kəndi yaxınlığında baş verdi, Səlim xan basıldı və geri çəkilməyə məcbur oldu. Məhəmmədhəsən xan isə Nuxaya qayıtdı, lakin sonra Xaçmaz mahalının Tərkeş kəndində onu gözləyən Dəvəli Mustafa xan adlı İran sərkərdəsinin yanına gəldikdə, sonuncu adı çəkilən, şahın sifarişinə uyğun olaraq, onun gözlərini çıxartdırdı və özünü də dustaq edib Təbrizə göndərdi. Məhəmmədhəsən xana qarşı belə aqressiv münasibətin səbəbi isə güman edildiyinə görə yalnız bu ola bilərdi ki, onun tərəfində Göynükdə vuruşmuş iranlılardan ölən çox olmuşdur! .
Məhəmmədhəsən xanın kor edilməsi və Təbrizə göndərilməsi, onunla hakimiyyət davası edən qardaşı Səlim xanın Şəkidə xan olması üçün göydəndüşmə bir fürsət idi. Əlbəttə ki, Səlim xan bu imkandan yararlandı, o, Nuxaya gəldi və hakimiyyətə yiyələndi.
Şəkidə tərtib olunmuş maddeyi-tarixlərdə Səlim xanın Şəkidə birinci dəfə hakimiyyətə başlaması və Məhəmmədhəsən xanın birinci dövr hakimiyyətinin başa çatması tarixi belə əbədiləşdirilmişdir:
Səlim xan Şəkidə xan olandan sonra qardaşı Məhəmmədhəsən xanın 7 azyaşlı oğlunu öldürtdürdü.
1796-cı ilin əvvəllərində Ağa Məhəmməd xan Qacar İrana çəkildi. Əvəzində isə Cənubi Qafqaza şimaldan General Zubovun başçılığı altında rus qoşunları yeridildi. Lakin az müddət sonra - elə həmin ilin sonlarında, imperatriçə II Yekaterina vəfat etdi, onun yerinə taxta çıxan I Pavel isə beynəlxalq vəziyyətlə əlaqədar olaraq rus qoşunlarını Cənubi Qafqazdan geri çağırdı. Bundan sonra - 1797-ci ildə, Ağa Məhəmməd xan Qacar ikinci dəfə Cənubi Qafqaza yürüşə başladı. O, 1-ci yürüşü zamanı kor etdirdiyi sabiq Şəki xanı Məhəmmədhəsən xanı da özü ilə götürmüşdü. Məlum olduğu kimi, bu yürüşü zamanı - iyun ayında, Ağa Məhəmməd xan Şuşa qalasında öz adamlarının sui-qəsdi nəticəsində öldürüldü. Ölümündən təxm. 1 ay əvvəl isə o, sabiq Şəki xanı Məhəmmədhəsən xanı yenidən Şəkidə hakimiyyətə gətirmişdir. Bunun dəqiq vaxtı isə Şəkidə tərtib olunmuş maddeyi-tarixdə belə göstərilir:
"Məhəmmədhəsən xanın Təbrizdən gəlməsi və Səlim xanın getməsi tarixi: 12 zilqədə 1211 (9 may 1797).
Amma digər mənbələrdə Məhəmmədhəsən xanın yalnız Ağa Məhəmməd xan Qacarın ölümündən sonra, özü də Şamaxı xanı Mustafa xanın köməyi ilə 2-ci dəfə Şəkidə hakimiyyətə gətirilməsi göstərilir və bu da ola bilsin ki səhvdir.
Bundan 8 il sonra - 1805-ci ildə, Səlim xan Şamaxı xanı Mustafa xanın köməyi ilə qardaşı Məhəmmədhəsən xanı devirmək və təkrarən Şəki xanı olmaq fikrinə düşür. Mustafa xan isə Səlim xanın təklifindən öz məqsədi üçün istifadə etmək istəyirdi. Rus polkovniki Karyagin tərəfindən 1805-ci ilin əvvəllərində tərtib edilmiş raporta əsasən, raport yazılan vaxtdan bir müddət əvvəl,
''Mustafa xan guya Səlim xanın sifarişini yerinə yetirirmiş kimi, Şirvan ordusu ilə Şəki xanlığının sərhədlərinə doğru hərəkət edib. Məhəmmədhəsən xan da Şəki ordusunu götürüb vuruşmaq əzmiylə əvvəl Mustafa xanın qarşısına - vuruşmağa, gedib, lakin sonda,  vuruşmaq fikrindən vaz keçib, ordusunu buraxıb və özünü təkcənə Mustafa xana təslim edib. Mustafa xan Məhəmmədhəsən xanı əsir kimi Şamaxıya göndərib, Səlim xana isə deyib ki ona inanmır, bu şərtlə onu Şəkidə xan edə bilər ki, oğlunu və qızını əvvəlcə "əmanət" kimi ona versin. Səlim xan o saat Mustafa xanın tələbini yerinə yetirib. Amma Mustafa xan ürəyində istəyirmiş ki Şəki xanlığını özü ələ keçirsin və buna görə də öz naiblərini gizlincə Nuxa şəhərinə göndəribmiş ki şəhəri idarə etsinlər və Məhəmmədhəsən xanın adından onun bütün xəzinəsini tələb etsinlər. Səlim xan isə bunu və özünün aldadıldığını bilən kimi, naiblərin göndərilməsi barədə Nuxadakı kor qardaşı Fətəli ağaya xəbər ötürə bilib. Nuxa adamları ayağa qalxıb Mustafa xanın naiblərini qovublar və Fətəli ağanı müvəqqəti xan seçiblər. Mustafa xan nuxalıların seçimi ilə razılaşmağa məcbur olub və yeni Şəki xanı seçilmiş Fətəli xana məktub yazıb oğlunu "əmanət" kimi Şamaxıya göndərəcəyi təqdirdə onu Şəki xanı kimi tanıyacağını bildirib. Fətəli xan həmin saat oğlunu Mustafa xanın yanına yollayıb. Bundan sonra Mustafa xan Səlim xana onu Şəkidə xan edəcəyi barədə verdiyi vədindən imtina edib və  bildirib ki əvəzində ona Şirvanda yaxşı bir mahal verə bilər. Səlim xan əvvəlcə bu təkliflə razılaşıb, lakin Mustafa xanın yanından ayrılan kimi, birbaşa Nuxaya gedib və hamı tərəfindən, o cümlədən qardaşı Fətəli xan tərəfindən Şəki xanı kimi qəbul olunub''.
Lakin raportda yazılanların əksinə olaraq, bu hadisələr heç də 1-2 gün ərzində baş verməmişdir. Belə ki Fətəli xanın oğlu Kərim ağa Şəkixanovun yazdığına görə onun atası "iki-üç ay" xanlıq etmişdir. Səlim xan isə Nuxaya heç də təntənəli şəkildə yox, əslində gizlincə gəlmiş və gecə vaxtı Nuxa qalasını qoruyan bəylərin Fətəli xana xəyanəti nəticəsində xəlvəti qalaya daxil olmuşdu !
Bir müddət sonra Mustafa xan Məhəmmədhəsən xanı sərbəst buraxır. Məhəmmədhəsən xan Şəki xanlığıda hakimiyyətini bərpa etmək ümidilə dəstək üçün İrana, Türkiyəyə, Dağıstana üz tutur. Ona heç kimin kömək etməyəcəyini başa düşəndə isə ruslarla danışığa başlayır. Əvvəl kiçikyaşlı sevimli oğlunu "əmanət" kimi Tüflisə göndərir, sonra özü də Tiflisə gəlib Rus çarına sədaqət andı içir. Rus hökuməti onun təhlükəsizliyinə karantiya verir və ona gündəli 5 rubl təqaüd ayrılır. 1814-cü ildə Şəki xanı Cəfərqulu xanın dünyasını dəyişdiyi zaman onun oğlunun Şəki xanı təyin edilməsinə qarşı Şəkidə baş verən iğtişaşlarda ruslar Məhəmmədhəsən xanın barmağının olmasından şübhələnib onu əvvəl Xarkova, bir müddət sonra isə Həştərxana göndərdilər. Məhəmmədhəsən xan elə Həştərxanda da dünyasını dəyişmişdir. Ölümündən sonra nəşi Nuxaya gətirilmiş və Xan qəbristanlığında dəfn edilmişdir.
Qaqauziya gerbi
Qaqauziya gerbi — mavi fonda üzərində yeni doğan qızılı günəş təsvir edilmiş heraldik qalxandan ibarətdir. Qalxan üzərinə Qaqauziya bayrağının sarıldığı qızılı sünbül dəstəsi ilə əhatələnib. Qalxanın aşağı qismində üzüm yarpaqları və budaqları təsvir edilib. Bu respublikanın əsas məhsulunun göstəricisidir. Üç qızılı beş güşəli ulduz isə qalxanın üst hissəsində bərabərtərəfli üçbucaq formasında təsvir edilib. Gerbin müəllifi rəssam Fedor Dudoqludur. Gerb 1994-cü ildə təsdiq olunub.
Andrey Pavel
Andrey Pavel (Andrei Pavel; 27 yanvar 1974-cü ildə anadan olub, Konstansa, Rumıniya) — Rumıniya tennisçis i və məşqiçisi. ATP - turnirinin doqquz qat qalibi (üç dəfə tək kateqoriyada); Böyük Dəbilqə turnirinin yarımfinalçısı (cütlü kateqoriya-Roland Garros -2006). Tək kateqoriyada yeniyetmələr arasında Böyük Dəbilqə turnirinin qalibi (Roland Garros-1992); tək kateqoriyada yeniyetmələrin Böyük Dəbilqə turnirinin yarımfinalçısı (Uimbldon-1992); cüt kateqoriyada yeniyetmələrin Böyük Dəbilqə turnirinin yarımfinalçısı (Roland Garros-1992).
Ümumi məlumat
Rumıniyanın Konstansa şəhərində anadan olan Andrey 16 yaşında Almaniyaya köçür. Ölkədən getməsinə baxmayaraq Andrey Pavel Devis Kubokunda həmişə Rumıniyanın adından çıxış etmişdir. Evlidir. Həyat yoldaşı Simonadır. Üç övladı var. Andrey 8 yaşından tennislə məşğul olmuş ən yaxşı zərbəsi - bekhenddir.
Məşqiçilik karyerası
İdmançı karyerasını bitirdikdən sonra Andrey 2009-cu ilin qışında rumıniya komandasının Devis Kubokunda çıxışına rəhbərlik etməyə razılıq verdi. Növbəti üç il ərazində Andrey rumın komandasının dünya və regional turnirlərdəki çıxışını yüksək səviyyətə həyata keçirə bildi. 2010-cu ilin payızında Pavel tək bir idmançını yetişdirməyə qərar verdi. Yarım il serb tennisçısi Elena Yankoviçin məşqiçisi oldu. Uzun müddət onun metodları uğursuzluqlarla nəticələndi. Tezliklə qarşı tərəf əməkdaşlığa son verdi. Uğursuzluğa baxmayaraq Andrey ruhndan düşmədi və tezliklə Arif Məhəmmədin qızı Tamira Paşeklə əməkdaşlıq etməyə raziliq verdi. 2012-ci ildən sonra Tamira Paşek İstbornda və Uimbldonda keçirilıən yarışda ardıcıl doqquz oyunu uda bildi. Top 10 idmançıların yarışmasında Tamira üç oyunda qələbə çala bilmişdir.
NGC 4351
NGC 4351, Yeni Baş Kataloqda qeydə alınmış qalaktikadır. Göy üzündə Qız bürcü istiqamətində yerləşir. SBab/P tipli. tərəfindən ildə 27.94 sm (11 düymə) ölçülü  vasitəsilə kəşf edilmişdir.
Litva milli hərəkatı
Litva dilinin statusu
Uzun müddət ortaq Polşa-Litva dövlətçiliyi və milli mənsubiyyəti, Rusiya İmperiyasının ruslaşdırma siyasəti ilə əlaqədar olaraq, Litva zadəganlarının bir çoxu 19-cu əsrdə polonizasiyaya məruz qaldı və Litva dilindən yalnız əhalinin yoxsul və orta təbəqələri istifadə etdi. Cəmiyyət və orta təbəqənin bir hissəsi, bir qayda olaraq, sosial inkişafı üçün polyak dilindən istifadə edirdi. Litva dili danışıq dili idi, yazılı istifadə üçün kifayət qədər nüfuzlu sayılmırdı. Xüsusilə Jemayitada xırda zadəganların bir hissəsi tərəfindən qorunurdu. Dil hələ standartlaşdırılmamışdı, onun qrammatikası Aukštaitian və Jemayt dialektləri şəklində bölgədən bölgəyə əhəmiyyətli dərəcədə dəyişirdi. İndiki Litvanın və Belarusun şimal-qərbindəki şərq əraziləri daha çox slavyanlaşdığından və bir çoxları gündəlik həyatda polyak və ya belarus dillərindən istifadə etdikcə, Litva dilinin məhv olacağı gözlənilirdi. 19-cu əsrin əvvəllərində Litva dilinin istifadəsi əsasən Litvanın kənd yerləri ilə məhdudlaşırdı; Litvada litva dilinin ədəbi dil kimi istifadə olunduğu yeganə ərazi Prussiyanın hakimiyyəti altında olan Kiçik Litva idi. Lakin orada da alman mühacirlərinin axını litva dilini və Prussiya litvalılarının mədəniyyətini təhdid edirdi. Milli hərəkata bir neçə amil təsir etdi: Litva dili dilçi-linqvistlərin diqqət mərkəzinə çevrildi; 1861-ci ildə Rusiya imperiyasında təhkimçiliyin ləğvindən sonra sosial hərəkətlilik artdı və Litva kəndlərindən olan Litva ziyalı təbəqəsi meydana çıxdı. Katolik kilsəsində əvvəllər ibadət zamanı sadə insanların qarşısını alan maneələr zəiflədildi. Litva keşişləri ilə prixodçular arasında daha sıx əlaqələr inkişaf etdi, onları Litva dilindən istifadə etmək istəyi birləşdirdi. Yeni yaranan milli hərəkat Polşa və rus təsirlərindən uzaqlaşmağa çalışırdı və Litva dilindən istifadə bu hərəkatın mühüm cəhəti kimi görülürdü. .
Milli ideyaların inkişafı
thumb|Litvanın ilk qəzetinin nömrələrindən biri - "[[Auşra"]] Litva milli mədəniyyətinin və milli kimliyinin inkişafına latın əlifbasının qadağan edilməsi və Litva qəzetlərinin qadağan edilməsi əngəl törədirdi. Bu, 1863-cü il üsyanından sonra həyata keçirilən repressiya tədbirlərindən biri idi. Lakin, litva dilində kitabların çapı Rusiya imperiyasından kənarda da davam edirdi. Milli hərəkat Rusiya imperiyasının və xarici ölkələrin ali məktəblərində təhsil almış tələbə və gənclər arasında başladı. Onların bir çoxu varlı kəndlilərin övladları idi və beləliklə, kəndli sinfindən olduqları üçün onlar polonizasiyadan daha az təsirlənmişdilər. Litvada “Auşra” və “Varpas” qəzetlərinin nəşri başlandı, daha sonra litva dilində şeirlər və kitablar nəşr olunur, ABŞ və Şərqi Prussiyada istehsal olunaraq, qaçaqmalçılıq yolu ilə Litvaya gətirilirdi. Əsərlər Litva Böyük Hersoqluğunun keçmişini romantikləşdirərək, onu çoxlu qəhrəmanları olan böyük güc kimi təsvir edirdi. Litva milli hərəkatı ilə müstəqillik hərəkatı başladı, müxtəlif təşkilatlar ruslaşdırma və rus təsirinə qarşı çıxdı. Buna cavab olaraq Rusiya hakimiyyətinin siyasəti sərtləşdi və katolik kilsələrinin əhəmiyyətli bir hissəsi pravoslav kilsələrinə çevrildi, Litva mətbuatına qadağalar davam etdi. Bununla belə, qəzet senzurasına baxmayaraq, Litvanın savadlılığı artmağa davam etdi. Litvalılar arasında savadlılıq faizi Rusiya İmperiyasının digər xalqları ilə müqayisədə ən yüksəklərdən biri idi, yalnız Finlər, Estonlar və Latışlardan sonra ikinci yerdə idi. 19-cu əsrin sonlarında müasir Litva xalqı formalaşdı. 1905-ci ildə Vilnüs Böyük Seymində siyasi tələblər irəli sürüldü.
Reşit Gürzap
Reşit Gürzap-Türk aktyor və səs aktyoru.
Həyatı və karyerası
O, 1912-ci il aprelin 23-də Kadıköy Cevizlikdeki Şifa küçəsindəki evində Vanlı Rəşit Paşazadə Akif bəy və Tunisli Aliye Xanımın övladı olaraq dünyaya gəlib. O, teatr aktyorlarının və yazıçıların getdiyi ailədə böyüyüb. Kadıköy orta məktəbi və liseydən sonra Ali Dəniz Ticarət Məktəbində oxuyub.
İlk teatr işinə həvəskar kimi başlayıb. 1928-ci ildə girdiyi Kadıköy Süreyya Operettasında bir müddət çalışdı. 1934-cü ildə İstanbul Şəhər Teatrına daxil olur. İlk oyununu "Deli Dolu" operettasında "David" rolu ilə oynayıb. O, uzun illər Şəhər Operettasında "Lüküs Həyat", "Saz Caz", "Leblebici Horhor", "Sən Dul", "Yarasa" operettalarında iştirak edib. O, yerli və xarici komediyalarda oynadığı rollarla uğur və şöhrət qazanıb. "Bir Kavuk devrildi", "Mum söndü", "Pazartesi-Per'embe", "Satılık-kiralık", "çifte Keramet", "Hayat bir rüyadır", "İki efendim uşağı", "Cimri", "Düğün gecəsi", "Müfettiş", "Maskara", "Macbeth", "kurbağalar", "Büyük şehir", "Bir Komissar geldi", "Kadıköy iskelesi", "Yaramaz çocuk", "Beybaba", " Don Juan'a oyun", "Scapin'in Dolapları", "Tango", "Ceza kanunu", "Huzur çikması" kimi bir çox tamaşalarda rol alıb.
O, teatrla yanaşı, kinoda aktyor və səs ustası kimi də çalışıb. Son illərdə televiziyaya diqqət yetirən Reşit Gürzap "Şeker Sokak", "Hanımlar sizin için", "Danışma gecesi", "Komediya sanatı", "Eski toprak" kimi proqramlarda rol alıb. İlk evliliyindən aktyor Can Gürzap və Alev Gürzapla evliliyindən Emre adlı iki oğlu var. 9 iyul 1990-cı ildə vəfat edən Reşit Gürzap Zincirlikuyu qəbiristanlığında dəfn edilib.
Samsung Galaxy A01
Aparat
Samsung Galaxy A01 720 x 1520 (təxminən 294 ppi) təsvir ölçüsünə və 19:9 Zusiphe nisbətinə malik 5,7 inç PLS TFT kapasitiv sensor ekranla təchiz edilib. Telefonun ölçüsü 146.3 x və çəkisi 151 g. A01 şüşə ön və plastik arxa və çərçivəyə malikdir. O, səkkiz nüvəli (4x1,95 ) Qualcomm Snapdragon 439 (12 nm) ilə təchiz edilmişdir. GHz Cortex-A53 & 4x1.45 GHz Cortex A53) CPU və Adreno 505 GPU . Telefonda 16 GB və ya 32 GB daxili yaddaş, həmçinin 2 GB təsadüfi giriş yaddaşı . Micro SD vasitəsilə 512-ə qədər genişləndirilə bilər əlavə yaddaş üçün bölmə vardır. Telefona 3.5 də & nbsp;  mm qulaqlıq yuvası daxildir. Çıxarılmayan 3000  mAh Lithium-ion batareya var.
Kameralar
Samsung Galaxy A01-də flaşla birlikdə telefonların sol tərəfində şaquli şəkildə yerləşdirilmiş ikili kamera qurğusu var. Əsas kamera MP 13-dir. Geniş lens və ikincisi MP dərinlik sensoru 2-dir. Əsas kamera 1080p həmçinin 30 saat video yaza bilir. Tək 5 MP ön kamerası bir çentikdə mövcuddur. Hər iki ön kamera canlı fokus (Portret) fotoşəkilləri çəkə bilər.
Tarix
Samsung Galaxy A01 17 dekabr 2019-cu ildə elan edildi. Növbəti ayda, 2020-ci ilin yanvarında buraxıldı
Aparat
Telefon 720 x 1480 piksel təsvir ölçüsünə və 74,5% ekran-gövdə nisbətinə malik 720p (HD) 5,3 düymlük PLS IPS LCD displeylə təchiz edilib. A01 Core dördnüvəli MediaTek MT6739 ilə təchiz edilib və GHz və PowerVR GE8100 GPU ilə 1,5 saat sürətinə malikdir. Telefonun 16 GB +1 GB RAM, 16+2 GB RAM və 32+2 GB RAM formatları da mövcuddur. Telefon f/2.4 diafraqmalı 5 meqapiksellik ön kameraya və f/2.2 diafraqma və LED flaşlı tək 8 meqapiksellik avtofokuslu arxa kameraya malikdir. Telefon tək SİM və iki SİM variantda, ikinci SİM üçün microSD kart yuvasından istifadə edən iki SİM variantda mövcuddur və 4G- ə qədər dəstəkləyir. Telefonun çıxarılmayan 3000 var mAh batareya və 14 saata qədər batareya ömrü ilə diqqəti cəl edir. Telefonun materialı ön şüşədən ( Gorilla Glass ), plastik arxa və çərçivədən hazırlanıb.
Proqram təminatı
Telefon Android 10 (Go Edition) üzərində One UI Core 2.0 ilə işləyir.
Galaxy A01 Core
Samsung Galaxy A01 Core (həmçinin Hindistanda Galaxy M01 Core və Afrikada Galaxy A3 Core kimi tanınır) A seriyasının bir hissəsi kimi Samsung Electronics tərəfindən istehsal edilmiş büdcəli Android smartfonudur. 2020-ci ilin iyul ayında elan edildi və 2020-ci ilin avqustunda ucuz qiymətli telefon kimi təqdim edildi. O, 5,3 düym (14,6 mm) 720p displey və Android 10 Go Edition üzərində One UI Core 2.0 ilə işləyir. Bu, Samsung Galaxy A01-in daha kiçik və sadə versiyasıdır.
Polkovniku nikto ne pişet
"Polkovniku nikto ne pişet". Həmçinin — "Polkovnik"  — Belarus və Rusiya rok qrupu olan "Bi-2"nin  mahnısı. Rusiya-ABŞ birgə istehsalı olan "Qardaş 2" filminin saundtrekinə, həmçinin qrupun ikinci studiya albomuna daxil edilmişdir. Bu mahnı qrupa geniş populyarlıq qazandırıb.
Mətn və musiqi
150px|thumb|left|Qabriel Qarsiya Markes Mahnının mətni Qabriel Qarsiya Markesin "Yüz ilin tənhalığı" və "Polkovnikə məktub yoxdur" əsərlərinin motivləri əsasında yazılıb. Yeqor Bortnikin (Lyova Bi-2) dediyinə görə, mahnının adının Markesin romanından götürülməsinə səbəb, onunla Aleksandr Umanın (Şura Bi-2) uşaqlıqda yazıçının əsərlərini sevərək oxumaları olub. O, həmçinin bildirib ki, qismən istisna olmaqla, mahnının romanla birbaşa əlaqəsi yoxdur: onların mahnısı yalnız kitabdakı əhvali-ruhiyyəni saxlayır. Şuraya göstərilən statistik məlumatlara görə, Bi-2 albomu çıxan ildə Markesin kitablarının satışı demək olar ki, qırx faiz artıb.
Mahnının mətninin ilkin müəllifi, kollektivi yarandığı gündən dəstəkləyən, Şuranın əmisi Mixail Karasyovdur. Lyova Bi-2, Mixailin təklif etdiyi mətnin yalnız nəqəratından bir fraza saxlamaqla ("Polkovnikə məktub yoxdur, polkovniki gözləyən yoxdur"), tamamilə yenidən işləyib. Şuranın sözlərinə görə, Lyova mahnının nəqərat hissəsinin akkordlarını Melburnda, "icma festivalları"nın birindən sonra hazırlayıb. O, həmçinin əlavə edib ki, Lyova mahnıdakı "Böyük şəhərlər, boş qatarlar" sətirlərini də Melburnda, yerüstü metroda həmin festivaldan qayıdarkən düşünüb.
İlk ifalar və "Bi-2" albomu
Qrup mahnının ilkin versiyasını ilk dəfə 29 oktyabr 1998-ci ildə Melburndakı konsertində ifa edib.
8 may 2000-ci ildə mahnının son versiyası bəstələrdən biri kimi rok qrupunun ikinci albomuna daxil edilib. Səsyazma şirkəti olan "Sony Music" alboma "Polkovnik" adının verilməsində israr etsə də, Lyova və Şura bu addan hər cür imtina ediblər. Nəticədə kompromis tapılıb və albom "Bi-2" adlandırılıb.
Lyova xatırlayır ki, onlarda bir neçə aranjiman variantı olub. "Biz artıq mahnıya melodiya düşünməkdən bezmişdik və ondan imtina etməyi düşünürdük. Ancaq sonra başqa bir versiya yaratmaq ideyası gəldi və sonda albomda qalan o oldu", — deyə o bildirib.
"Polkovnik"in yazılışı başa çatdıqdan sonra qrup üzvlərində mahnının çox ləng səsləndiyi təəssüratı yaranıb. Bu səbəbdən onlar sürəti iki yüksəklik qaldırmaq qərarına gəliblər. Nəticədə o vaxtlar səslənmənin sürətini artırarkən səsin orijinal tembrini qoruya bilən proqramlar olmadığından, Lyovanın səsi həmişəkindən bir qədər yüksək alınıb.
"Qardaş 2"
220px|thumb|right|"Brat 2. Muzıka k filmu" albomunun üz qabığı 2000-ci ildə rejissor Aleksey Balabanov "Qardaş 2" filmi üçün saundtrek axtarışına başlayıb. Rusiyalı jurnalist və musiqi tənqidçisi Mixail Kozırevin təklif etdiyi rus rok qruplarının albomlarına qulaq asarkən rejissorun diqqətini o zamanlar az tanınan "Bi-2" qrupunun mahnıları cəlb edib. "Polkovniku nikto ne pişet" mahnısı filmdə "Bi-2" qrupunun özünün çıxışı zamanı və Çikaqodakı "Metro" rok-klubunun arxa otaqlarında quldurların qətlə yetirilməsi səhnəsi zamanı səsləndirilib.
Süjetə görə səhnənin Çikaqoda cərəyan etməsinə baxmayaraq, "Bi-2" qrupunun çıxış etdiyi səhnə Sankt-Peterburqda, "Lensovet" mədəniyyət mərkəzində lentə alınıb. Klubdakı kütlə rolunu Balabanovun tələbələri ifa ediblər. Rejissor musiqiçilərlə razılaşıb ki, ən azı on il ərzində onların heç biri bu səhnənin Amerikada çəkilmədiyini heç kimə deməyəcək.
Rok-klubda quldurların qətlə yetirilməsi səhnəsi zamanı ilkin olaraq "DDT" rok qrupunun "Ne Strelyay!" mahnısından istifadə edilməsi planlaşdırılsa da, qrupun lideri Yuri Şevçuk filmi "dəhşətli, iyrənc və millətçi" hesab edərək iştirakdan imtina etmişdir. Buna baxmayaraq, klubun interyerində "DDT" qrupunun konsert afişalarına rast gəlmək mümkündür.
Filmdə "Polkovnik"dən başqa qrupun daha iki mahnısı — "Varvara" və "Şastye" də səslənir. Bu mahnıların hər üçü filmin rəsmi albomu olan "Brat 2. Muzıka k filmu"ya və "Brat 2: Obratno v Ameriku" ​​kompüter oyununa  daxil edilmişdir.
Videoklip
"Qardaş 2" çıxandan sonra Şura və Lyova uzun müddət Balabanovdan mahnı üçün çəkilmiş klipin montaj edilmiş versiyasını onlara göndərməsini gözləyiblər. Qrup üzvləri ilk dəfə yekun versiyaya baxdıqdan sonra, öz sözləri ilə desək, klipin nə qədər dəhşətli çıxmasına təəccübləniblər. Musiqiçilər videoda "üç dəfə güclə" göründüklərindən məyus olublar. Yeqor və Aleksandr videonun orijinal versiyalarını götürərək Valeri Makuşenko ilə birlikdə yenidən hazırlayıblar. Altı ay sonra festivalların birində "Bi-2" qrupunun üzvləri filmdə Danila Baqrov rolunu oynayan Sergey Bodrovla görüşüblər və ona Balabanovun pis klip çəkməsindən şikayət ediblər. Bodrov isə öz növbəsində klipin ilkin versiyasının müəllifinin özü olduğunu etiraf edib.